Liste over sesonger av Sommeråpent

En sesongoversikt for TV-programmet Sommeråpent.


== 1993 ==
Programleder

Hege Øygaren (mandager) (kunst og kultur)
Ingunn Kyrkjebø (onsdager) (tema knyttet opp til ferie og reiser)
Lars-Jacob Krogh (ankermann på onsdager og fredager)
Siri Gellein (fredager) (underholdning)
Ove Eriksen .... (ukjente episoder)
Gro Holm (ukjente episoder)
Lars-Jacob Krogh (ukjente episoder)
Hege Øygaren (ukjente episoder)Reportere

Claus Wiese
Gro Holm (utenriksmedarbeider)


== 1994 ==
Programledere

Ingvild Bryn
Terje Svabø
Ove Eriksen
Andreas Lunnan
Inger-Gunn SandeGjester

Stakkevollan Idrettsforening, Tromsø


== 1995 ==
Programledere

Ole Kristen Harborg
Anne Grosvold
Arnhild Myklebust Eggen
Herborg Bryn
Siri Gellein
Odd Borgestrand
Erik KristiansenInformasjon
Programmet ble sendt fra Marienlyst


== 1996 ==
Programledere

Christian Borch og Raheela Kokab.Gjester
(ufullstendig)

Innhold Sommeråpent hadde denne gangen undertittel «Fra stupebrett til Internett». Blant de temaene som ble berørt, var
forberedelsene til sommer-OL i Atlanta og den teknologiske utviklingen som blant annet gjør at «Sommeråpent» kan kommunisere med seerne via en egen side på Internett.


== 1997 ==
Programledere

Ingunn Kyrkjebø og Fredrik SkavlanAndre

Gøril Wiker (TV-kokk)Gjester
(ufullstendig)


== 1998 ==
Programledere

Hanna Førland, Knut Magnus Berge, Else Karine Archer og Håkon HaugsbøAndre

Terje Svabø (reporter)
Hildegunn Moltubakk (Fredrik Steen) (humoristiske innslag)
Arnfinn Nygaard («skipper») (seilende reporter)Gjester
(ufullstendig)

Mick Jagger (fra England)
Hildegunn Moltubakk (Fredrik Steen)
Børre Knudsen
Jon Lilletun
Ivan Kristoffersen
Fredrik Wandrup
Bjørn Rune Gjelsten
Kjell Magne BondevikInnhold
Denne utgaven av programmet var lagt opp slik at to av programlederne var i studio i Oslo, én i Tromsø mens én var ute på reportasje. Oppgavene gikk på rundgang, og det var derfor ingen faste par i studio. Arnfinn Nygaard portretterte mennesker på sin sakte ferd nedover sørlandskysten med seilbåten «Arken».Lene Einang Flach var prosjektleder.


== 1999 ==
Programledere

Siv Helberg, Eva Westvik, Danny Pellicer og Tom Søbstad.Andre

Fredrik Steen som skikkelsen «Hildegunn Moltubakk».
Karyn de Laine Bennett-Lund (reporter)
Kristoffer Hovland (reporter)
Beate Hårstad JensenGjester
(ufullstendig)

Claudia Scott
Kjell Magne Bondevik
Macy Gray
Ljubiša RajićInnhold
Programmet ble denne gangen sendt fra Tromsø og var i regi av NRK Troms. I tillegg gav «Hildegunn Moltubakk» hver torsdag en sommerrapport fra Bergen. På mandagene bidrog filmredaksjonen i Oslo med innslag, og på
tirsdager lagde Østlandssendingen en «roadmovie». Inger-Gunn Sande var prosjektleder.


== 2000 ==
Programledere

Arnhild Myklebust Eggen
Jon Gelius
Bente EngeslandAndre

Håkon Haugsbø (reporter)
Hilde Løchen (prosjektleder)Gjester
(ufullstendig)

Osmund Ueland
Karl Eirik Schjøtt-Pedersen
Mia Gundersen
Tanja Hansen
Morten Harket
Ingeborg Moræus Hanssen
Torhild Sivertsen
Kjell Inge Røkke
Tanja HansenKritikk rundt ansettelse av sommervikarer
NRK ble utsatt for en del kritikk sommeren 2000 da det ble kjent at kanalen hadde tilbudt sommervikarer en lønn til langt under tariff for å jobbe for programmet. Jon Gelius, som var programleder den sommeren, kom særlig i søkelyset da det ble kjent at han hadde ringt rundt og tilbudt godt utdannede og kvalifiserte journalister en månedslønn på 6400 kroner, som er langt unna tarifflønn. NRKs hovedtillitsvalgte kalte lønnsordningen en skandale. «Ordningen er tvilsom og uhørt, og i strid med regelverket,» uttalte Olav Njaastad i Norsk Journalistlag. Lederen i NRK-journalistenes fagforening Eva Stabell sa seg fullstendig enig. Dagen etter at det ble gjort kjent la «Sommeråpent»-ledelsen seg langflate, og de tre underbetalte journalistene fikk 10 000 kroner i lønnsøkning. «Prosjektleder for «Sommeråpent», Hilde Løchen, startet gårsdagen med å rase over Dagbladets oppslag. Overfor Dagbladet slo hun fast at et avisoppslag ikke var nok til at hun ville foreta seg noe. Etter gjentatte runder med NRK-ledelsen og NRK-journalistenes fagforening la hun seg imidlertid langflat for kritikken. NRKs personaldirektør Einar Li avbrøt ferien og dro til Marienlyst for å løse konflikten straks det ble kjent.»


== 2001 ==
Programleder

Petter NomeAndre

Marianne Tveit (reporter)
Andreas Viestad (TV-kokk)
Claus Wiese (programleder, ukjente episoder)Gjester
(ufullstendig)

Innhold
Programmet ble sendt fra et studio på Aker Brygge. Dette var første gang at programmet ble ledet av kun en programleder gjennom hele sommeren.


== 2002 ==

Programledere

Anne Grosvold og Olav Viksmo-Slettan (første del av sommeren)
Petter Nome og Stine Buer (andre del av sommeren)Andre

Noman Mubashir (reporter)
Svanhild Grov
Jan Erik Larssen (faste innslag om båter og biler)
Anne Hoff (filmanmelder)
Christian Sommerfelt (TV-kokk)Informasjon
Programmet ble sendt direkte fra et studio på Aker Brygge. Ida Simonsen var prosjektleder.
Gjester
(ufullstendig)


== 2003 ==
Programledere

Anne Grosvold (de fire første ukene)
Ingolf Håkon Teigene (de fire siste ukene)Andre

Olav Viksmo-Slettan (reporter)
Lars Barmen (TV-kokk) (Hver mandag og fredag)Gjester

Kjell Magne Bondevik
Ketil Bjørnstad
Hans Blix
Carl Fredrik Seim
Liv Ullmann
Jorun Gulbrandsen
Ingvild HelljesenInformasjon
Sendingen gikk direkte fra Aker Brygge.
Denne utgaven av Sommeråpent fikk mye medieomtale god tid før sendestart på grunn av at Petter Nome på vinteren ble fratatt jobben som programleder. Årsaken var hans engasjement mot den forestående amerikanske invasjonen av Irak. Avgjørelsen fikk et lengre etterspill utover vinteren og våren.


== 2004 ==
Programledere

Anne Grosvold (de første fire ukene)
Espen Graff (de siste fire ukene)
Eva Marie Gransæther
Wenche Solum
Sommerkokk: Omar VisetGjester

Katie Melua
Knut Arild Hareide
Ari Behn
Hellbillies
Gro Harlem Brundtland
Arve Juritzen
Reidar Hjermann
Paddy Casey
Kjartan Salvesen


== 2005 ==
Programledere

Anne Grosvold (alle seks ukene, hverdager)Programledere for Sommerlørdag (seks lørdager med seks forskjellige programledere)
Øystein Bache (første lørdag)
Olav Viksmo-Slettan
Brita Garden
Synnøve Svabø
Marit Åslein
Noman MubashirAndre

Roald Øyen (ukentlige «sommernøtter»)
Ole Jørgen Grønlund (musikalsk ansvarlig)
Christian Strand (fast lørdagsreporter)
Lise Finckenhagen Mat-innslaget
Rune Gokstad Underholder i konkurransenInformasjonSommerlørdag var helgeutgaven av Sommeråpent og ble kun sendt i 2005. Rammen er den samme: Underholdning og hygge på Aker Brygge, men seks programledere fikk fylle sin time med akkurat det de ville en sommerlørdag. Christian Strand var gjengens utkommanderte reporter. Han fikk forskjellige oppdrag til hvert program og hadde også en surfekonkurranse i sitt «Hawaii-hjørne» på Aker Brygge.
Gjester
(ufullstendig)

Kjell Magne Bondevik
Per Bang
D.D.E.
Carola
Jonas Gahr Støre
Karl Arne Johansen
Carl I. Hagen
Lillebjørn Nilsen


== 2006 ==
Programleder

Anne GrosvoldAndre

Rune Gokstad og Øystein Bache stod for konkurranseinnslagene.
Gjertrud Eia (reporter)
Anne-Kat. Hærland hadde en matspalte en gang i uka.Informasjon/Innhold
Sendingene gikk denne gangen fra Rådhustaket i Oslo.
De mest markante sakene som ble tatt opp denne sesongen var krigen mellom Israel og Libanon og Jostein Gaarders kontroversielle leserinnlegg der han i sterke ordelag kritiserte Israels krigføring mot palestinere og jødisk religion. Brevet utløste en debatt mellom Garder og Mona Levin i programmet.
Gjester
(ufullstendig)

Mads Gilbert
Jostein Gaarder
Mona Levin


== 2007 ==
Programmet ble sendt hver mandag til torsdag fra 25. juni til 16. august, og ble sendt fra Akershuskaia i Oslo.
Programledere

Anne Lindmo (de fire første ukene)
Ingerid Stenvold (de fire siste ukene)Andre

Sverre Sætre (TV-kokk)
Christopher Sjuve (TV-kokk)
Olav Viksmo-Slettan (reporter)
Caroline Bækkelund Hauge (reporter)
Rune Gokstad og Øystein Bache stod for humoristiske konkurranseinnslag.
Alex Rosén (flere innslag om båter)Gjester
Innhold
Av saker som ble tatt opp denne sesongen kan en nevne debatten om utsendelse av afghanerne som bodde i teltleire i Oslo, musikkfestivalene i Norge, statsministerskifte i Storbritannia, Valla-saken, USAs omdømme i verden, fusjonen mellom Hydro og Statoil, menneskerettighetene i Kina og dopingskandalen i Tour de France.


== 2009 ==
Programmet ble sendt hver mandag til torsdag fra 22. juni til 13. august, og ble sendt fra toppen av Folketeaterbygningen på Youngstorget i Oslo. Kokkene Lise Finckenhagen, Christoffer Sjuve og Sverre Sætre delte på å lage mat to ganger i uken. Oddgeir Bruaset presenterte gjennom sommeren sine ferietips ut ifra stedene som har blitt presentert i Der ingen skulle tru at nokon kunne bu, og det gjorde også Linda Eide (med utgangspunkt i attraksjonene som ble presentert i Norsk attraksjon). NRKs distriktskontorer leverte også somerrapporter fra hele landet.
Programledere

Ingerid Stenvold (de tre første ukene)
Siv Helberg (de fem siste ukene)


== 2010 ==
Programmet ble sendt fra mandag 28. juni.
Programledere

Hilde Hummelvoll (skulle opprinnelig vært Nadia Hasnaoui)
Siv Helberg
Pål Thoresen


== 2011 ==

Programmet ble sendt mandag–torsdag i syv uker i løpet av sommeren fra Operaen i Bjørvika. Programmet ble sendt fra mandag 27. juni til 17. august, med unntak av 25. juli (grunnet de ekstra nyhetssendingene etter terrorangrepene i Norge 2011). Programmet hadde i snitt 500 000 seere denne sommeren.Programledere

Anne Lindmo
Nadia Hasnaoui
Hilde Hummelvoll


== 2012 ==
Programmet ble sendt fra mandag til torsdag samt lørdag fra Operataket i Bjørvika. Programmet ble sendt første gang 23. juni og ble sendt i kun fem uker på grunn av sommer-OL i London.
Programledere

Nadia Hasnaoui
Ingrid Gjessing Linhave


== 2013 ==

I 2013 ble programmet sendt fra det tidligere hurtigruteskipet MS «Ragnvald Jarl», nå MS «Sjøkurs», med start i Oslo 21. juni. Øvrige havner var Fredrikstad, Halden, Filtvet, Tønsberg, Kragerø , Risør, Kristiansand, Skudeneshavn , Fedje, Balestrand , Kalvåg, Ålesund, Trondheim, Namsos, Brønnøysund, Træna , Henningsvær, Husøy, Hammerfest, Honningsvåg, Vardø, Kirkenes, Tromsø, Bodø, Sandnessjøen, Rørvik, Sistranda (Frøya), Kristiansund, Måløy, Bergen, Rosendal, Stavanger, Flekkefjord, Lillesand , Arendal og Sandefjord før programmet ble avsluttet i Oslo 10. august. Transportetappene mellom havnene som besøktes ble i stor grad TV-sendt direkte, i tråd med programkonseptet «Minutt for minutt». Under direktesending av en slik transportetappe, natt til fredag 12. juli klokka 02:36, oppsto tilløp til dramatikk da MS «Sjøkurs» nær grunnstøtte, dvs. fikk en grunnberøring i et sund vest i Herøy kommune, i posisjon 65°58′51″N 12°9′8″Ø. Skipet ble ikke nevneverdig skadet, og kunne trygt fortsette turen.
 Programledere
Ingrid Gjessing Linhave (de to første ukene)
Nadia Hasnaoui (tredje uke)
Ingerid Stenvold (fjerde uke)
Anne Rimmen (femte uke)
Kåre Magnus Bergh (sjette uke)
Tore Strømøy (syvende uke)
Dan Børge Akerø (åttende uke)I tillegg hadde programmet reportere som deltok under sendingene og som fungerte som programledere under minutt for minutt-sendingene.


== 2014 ==
I 2014 ble Sommeråpent sendt fra Operataket i Oslo. I tillegg hadde programmene daglige reisebrev fra ulike steder i Norge (samt Utsjok i Finland) hvor programmets reportere reiste i en rød Volkswagen fra 1960-tallet. Programmet hadde premiere 8. juli og siste episode ble sendt 16. august. Programmet ble sendt tirsdag til lørdag.
Bilreporterne besøkte følgende steder i løpet av sommeren: Valldal, Stryne, Jølster, Lærdal, Voss, Sauda, Hovden i Setesdal, Bø i Telemark, Kongsberg, Lardal, Ørje, Prøysenhuset, Helgøya, Fagernes, Gjendesheim, Oppdal, Røros, Selbu, Stjørdal, Snåsa, Kjøpsfjord, Bjerkvik, Setermoen, Rostavatn, Birtavarre, Alta, Kautokeino, Karasjok, Utsjok (Finland) og Tana.
 Programledere 

Nadia Hasnaoui (første uke)
Haddy Njie (andre uke)
Atle Bjurstrøm (tredje uke)
Anne Rimmen (fjerde uke)
Dan Børge Akerø (femte uke)
Tore Strømøy (sjette uke) Reportere på bilen 

Ronny Brede Aase (første uke)
Ida Nysæter Rasch (andre uke)
Nora Thorp Bjørnstad (tredje uke)
Olav Viksmo-Slettan (fjerde uke)
Pål Plassen (femte uke)
Magnus Brenna Lind (sjette uke)


== 2015 ==

I 2015 ble programmet, som i 2013, sendt fra det tidligere hurtigruteskipet MS «Ragnvald Jarl», nå MS «Sjøkurs». Første sending ble sendt fra Vadsø 21. juni. Videre besøkte båten følgende havner: Kjøllefjord, Hasvik, Havnnes, Sommarøy, Harstad, Narvik, Reine, Lovund, Mosjøen, Vega, Brekstad, Levanger, Hitra, Molde, Ulsteinvik, Florø, Sogndal, Høyanger, Skjerjehamn, Os, Odda, Ulvik, Bekkjarvik, Leirvik, Haugesund, Utsira, Finnøy, Sandnes, Egersund, Farsund, Mandal, Grimstad, Tvedestrand, Langesund, Larvik, Horten, Høysand/Sarpsborg, Holmsbu, Moss og Oslo. Reisene mellom disse stedene ble sendt direkte på TV og internett.
I tillegg til programmet Sommeråpent, produseres også krimserien Mysteriet på Sommerbåten fra båten. Dette er en krimserie på 41 episode à 15 minutter som spilles inn og sendes samme dag, like etter Sommeråpent. Forfattere av serien er Thomas Moldestad, Linn-Jeanethe Kyed, Linda Ung, Sofia Lerstol Lund og  Espen Torkildsen. De bærende rollene spilles av Hildegunn Eggen, Terje Ranes, Sofie Asplin, Janne Heltberg, Jon Lockert Rohde og Nader Khademi. Hallvar Witzø er regissør. Den totale prisen for NRKs sommersatsning i 2015 er anslått å være 47 millioner kroner.Programledere

Kåre Magnus Bergh og Ingrid Gjessing Linhave (første uke)
Ingerid Stenvold og Ronny Brede Aase (andre uke)
Nadia Hasnaoui og Atle Pettersen (tredje uke)
Atle Bjurstrøm og Ida Nysæter Rasch (fjerde uke)
Carina Olset og Tarjei Strøm (femte uke)
Haddy Njie og Tore Strømøy (sjette uke)
Dan Børge Akerø og Jeannette Platou (syvende uke)
Marte Stokstad og Anne Rimmen (åttende uke)I tillegg har minutt for minutt-sendingene fra transportetappene egne programledere.


== 2016 ==
I 2016 ble programmet sendt fra skipet DS «Skibladner» på steder ved Mjøsa den første uken og fra Tjuvholmen i Oslo de neste fem ukene. Den første uken ble programmet sendt fra Kapp, Atlungstad, Lillehammer, Hamar og Gjøvik, og det var også minutt-for-minutt-sendinger fra Skibladner på dagtid. Første sending var 12. juli.
Programledere

Jeannette Platou og Kåre Magnus Bergh (første uke)
Nadia Hasnaoui (andre uke)
Tore Strømøy (tredje uke)
Atle Bjurstrøm (fjerde uke)
Marte Stokstad (femte uke)
Ingrid Gjessing Linhave (sjette uke)


== 2017 ==

I 2017 fulgte Sommeråpent-sendingene sommertoget som besøkte 40 ulike stasjoner i løpet av sommeren og sendte fra toget stoppested om kvelden.Første kjøre- og sendedag var 27. juni. Toget startet i Bodø og kjørte deretter via de fleste av landets jernbanestrekninger. Det ble laget sendinger fem dager i uka, tirsdag-lørdag. Stasjonene det ble sendt fra var steder som ikke har hatt besøk av båt ved de siste års Sommeråpent-sendinger. Transportstrekningene ble filmet både fra toget og fra helikopter og sendt direkte som Sommertoget minutt for minutt.
Programledere

Nicolay Ramm og Jeannette Platou (første uke)
Jenny Skavlan og Hans Olav Brenner (andre uke)
Stian Sandø og Ida Nysæter Rasch (tredje uke)
Silje Nordnes og Christian Strand (fjerde uke)
Haddy Njie og Mikkel Niva (femte uke)
Nadia Hasnaoui og Martin Giæver (sjette uke)
Hilde-Yvonne Smelror og Ole Rolfsrud (syvende uke)
Rune Nilson og Torfinn Borkhus (åttende uke)


== 2018 ==
I 2018 ble programmet produsert i samarbeid med Monsen minutt for minutt. Minutt for minutt-sendingen på dagtid fulgte Lars Monsen samt en av Sommeråpent-programlederne på tur gjennom ulike norske turområder, mens Sommeråpent-sendingen om kvelden sendte fra leiren til Monsens turfølge og fra en turisthytte eller lignende i nærheten.
Programmet gikk i fire uker fra 12. juli til 5. august og besøkte Hardangervidda, Jotunheimen, Vesterålen og Indre Troms. Hver uke var det fem etapper og fem sendinger fra onsdag til søndag, unntatt første uke hvor første etappe og sending var torsdag.
Programledere

Øystein Bache og Silje Nordnes - Hardangervidda (første uke)
Tarjei Strøm og Stian Sandø - Jotunheimen (andre uke)
Jenny Skavlan og Martin Giæver - Vesterålen (tredje uke)
Ingrid Gjessing Linhave og Markus Neby - Indre Troms (fjerde uke)


== Referanser ==